
Det norske Aktieforlag. 1899.Nationaltrykkeriet.Det er sagt, at
salmetonen ikke mere kan lyde saa fuldt og rent som i de trosstærke
tider, at det 19de aarhundredes slegt er for reflekteret, for hjemsøgt
af tvilesyge, for optat af reformstræv og forstyrret af den megen
skjelen til høire og til venstre, til at sangen kan tone som i Luthers
og Gerhards, i Kingos og Brorsons dage.

Det er sandt, at tvil og grubleri, at stadig selvbeskuelse, negation og
kritik kun daarlig bereder den aandelige jordbund, hvoraf salmens
blomster skal spire frem.

Men at ingen slegt er saa aandelig forkommen, at den jo kan frembringe
sangere, staar ogsaa fast, og saa sandt der findes levende kristentro,
vil den til alle tider gi sig udtryk ogsaa i sang. Men det biir da ikke
i kraft af tidens særpræg, men netop paa trods mod tiden saadanne
sangere synger ud sin tro; ingen reflektion eller tvil gir sangens
gave. Dertil kræves et særeget naturel, en eiendommelig aundelig
disposition, noget elementært og oprindeligt: en barnlig tro, en
ungdommelig

begeistring, som spotter alle tvilens indvendinger, som stormer alle
hindringer for at naa tilbage til slegtens hjemstavn, til
barneparadiset, til faderhjemmet, som først nynner de gamle, halvglemte
melodier for saa senere at synge dem ud med fulde lunger.

Sommerfelt: Grundtvig som salmedigter. 1Sorgen har gjort mangen mand
til digter, aldrig tvilen, allermindst den syge tvil, hvor en i stadig
selvbeskuelse tviler paa sig selv.

Men ligesaa fuldt som sorgen kan skabe sang, ja fuldere gjælder dette
glæden. Den første kristelige sang er skabt af glæden: Marias lovsang
(Luk. 1, 46—55), Sacharias’ lovsang (Luk. 1, 68—79).

At ogsaa det 19de aarbundredes slegt kunde frembringe en stor kristelig
sanger, det har Grundtvig vist. Men han staar dog som en lysende
undtagelse, som et særsyn i vor subjektivistiske og kritiske tid. Han
tilhører nærmest den første halvdel af vort aarhundrede, en tid, da de
tunge tilskikkelser, som fulgte paa frafaldet fra fædrenes tro og den
jordbundne, materialistiske oplysning, havde vakt slegten til
besindelse og beredt den for en kristelig og national gjenfødelse:
romantikken. For saa vidt staar han ikke isoleret, men er dog væsentlig
forskjellig fra samtidens digtere. Hans liv forjætter os, at hvor
fattig end en slegt kan synes paa egte poesi, hvor lidet modtagelig for
hellige hymner — Gud kan dog lade et poetisk geni fremstaa, som i pakt
med en tro, der er udviklet i kamp og lutret i nød, kan skabe hymner
som David og salmer som Luther og Kingo.

Allerede tidlig lød salmetonen paa Grundtvigs tunge:

Deilig er den himmel blaa,

denne vakre, naive Helligtre-kongers-salme, saa fuld af barnlig tro og
fred, blev til i det stridens aar 1810, da dimisprækenens basune lød.

Og salmetonen forstummed først i døden; en af hans skjønneste er digtet
i hans 77de aar:

Som dug g paa slagne enge

(1860); og nogle uger før sin død sang han sin afskedssalme:Gammel nole
jeg nu er blevet Mellem vuggen min og grav

(sommeren 1872).

Over 60 aar omspænder saaledes hans salmedigtning, et enestaaende
vidnesbyrd om hans poesis livskraft og frodighed.

Grundtvig var historisk og mythologisk gransker, theolog,
opbyggelsesskribent, skolemand, politiker; men at hans kald specielt
var at synge salmer til Guds ære og Hans menigheds opbyggelse, at hans
hovedevne netop laa her, det var han sig tidlig bevidst. Derom vidner
et vers til moren af 1815:

Gud sin naade mod mig krone, saa jeg føler det med lyst, at den gamle
salmetone igjenfødes i mit bryst; da skal sønnen salmer kvæde, som kan
moderhjertet glæde, røre i sin dybe grund.*)

Han havde jo nogle aar i forveien — i december 1812 — faaet som et pant
paa, hvad det i fremtiden skulde lykkes ham at virke gjennem sin
kristelige digtning. Gud havde gjennem den dødssyge far git ham sin
velsignelse til livsgjerningen og sin forjættelse om rig frugt af
salmesangen.

Jeg sigter her til det gribende optrin, som han skildrer i et oftere
citeret sted af Roskilde-saga (1814).

„Det var en morgenstund i adventstiden (1812), da saa den samme klerk
sin gamle fader sidste gang at sidde i den dagligstue, som var hans
værelse i henved fyrretyve aar. Han havde været her i verden hartad
firsindstyve og rettelig forkyndt Guds ord i mere end halvtredsindstyve
aar; han sad der

*) Meddelt af Brandt i skriftet Hundrede aar, ogsaa citeret af Fr.

Nielsen.som et billede paa ordets tunge, der rørte sig halvtredje
hundrede aar i fædrelandet; han sad der med sin helsot bleg og mat, og
sønnen saa ham taus og sorrigfuld. Men da den gamle spurgte om
evangeliet igaar, om det ei talte om Johannes’ sendebud til Frelseren,
og blev saa ved: jeg hedder og Johannes, og fængsler ere mange slags,
og jeg er og i fængsel, — da rørtes hjertet i den unge klerk, og
rimet*) laa der just for haanden at beredes til sin vandring, og det
havde føiet sig saa underlig, at mod sædvane havde prestegubben intet
hørt deraf. Nu faldt det sønnen ind, at dog kanske de rim om kirken,
som var den gamle kjær og velbekjendt fra ungdomsaar, og om hans fader,
gamle Otto, hvem han i graven ærede og elskede saa overmaade, og om den
stjerne over kristnes grave, som ledte og som lyste brødrene til
hvilen, at disse rim kanske dog kunde kvæge oldingen. Den unge læste,
den gamle lyttede, og ungdoms kjære minder bleve levende, og hjertet
lod sig op for ordets trøst, som var dets velbekjendte engel, og
gravens nat forsvandt for stjernen, og milde taarer randt paa kind, og
høit begeistret bøiede den gamle sig hen over sønnen, gav ham sin
velsignelse og sagde: saa skal dig Herren trøste i din sidste time, som
du har trøstet mig, thi du sang Israels Gud salmer!

Det var vitterligt for alle kristne, at aldrig loves Gud saa høiligen
for mund og tunge, som naar han giver naade til at tale ord, der gyde
kraft og trøst udi et hjerte, som vaander sig i dødens strid; og er
dette hjerte nu en faders, da er den skjald dog vist langt mere
lyksalig, end om verden bekranste ham med alle sine blommer; og naar
han sjunger da det samme kvad for fædrelandet i dets sidste timer, da
ringer det ham trøste lig for øre, at meget (som er) døende skal dog
vist styrkes og oplives ved de samme toner

Af faderens glæde og husvalelse ved sangen tog han varsel

*) Det store digt RosJcilde-rim.om at skulle glæde, oplive og styrke et
helt folk; thi han kom ikke netop til at bli en digter for den enkelte
sjæl, en, som fornemmelig skulde bringe en syg sjæl trøst i de stille
timer — som t. eks. Brorson; han var født til samfundsdigter, han
skulde bli en kirkeskald som faa, tolk for hele menighedens bosliv og
kjærlighedslrv, i sangen skulde han svinge hadbets fane over
kirkeflokken — for Herrens menighed under dens kamp og strid bli, hvad
de gamle skalde, Eyvind Skaldaspilder og Hwrmod Kolbrunarskald var for
vore fædre i deres slag: selv kjæmpe med, men først og fremst vække de
slumrende til kampen med et kristeligt Bjarkemaal.

Og dog ikke til kamp for kampens egen skyld, nei for fredens — han
skulde vidne om vor tro, som er den seier, der har overvundet verden,
og om det haab, der lig en guldhjelm straaler lang vei og peger fremad
og opad mod evig herlighed.

Derfor toner ogsaa sangen først fra den stund med fuld kraft, da han
havde fundet det faste stade, den urokkelige klippegrund, hvorpaa han
trygt kunde kjæmpe mod alle ydre og indre kirketiender. Paa
kristendommens grundvold, livsordet, der lyder ved daahen som summen af
Kristi evangelium, som kirkens ja og amen til Kristi vidnesbyrd gjennem
evangelister og apostler, maatte den ludende danske kirke bygges op
igjen, saa vilde den kunne trodse alle fienders angreb, ogsaa de
lumske, fordækte fienders, som med menneskelig visdoms daarende tale
prøvde paa at røve enfoldige kristne deres tro og deres haah.

Og som han i sin kirkekamp blev traditionens, den historiske
sammenhængs sterke forkynder: mod al opkonstrueret filosofisk
kristendom opstiller den historiske, den, som var og er og bliver, ved
at gaa tilbage til kirkens første tider, til grundlæggelsens tider og
forfølge det grundkristelige, det uforanderlige, det, som stod i de
skiftende tider, og saaledes binde børnenes hjerter til fædrene: saa er
det ogsaa dette, som karakteriserer hans salmedigtning, at den er
udsprunget af en

inderlig fortrolighed med den gamle kirkesalme, at den er i slegt med
Davids hymner, med vore fædres naive folkepoesi i middelalderen
ligesaavel som med vore lutherske salmedigteres sang.

Dog maa to mænd stilles i første række mellem hans syngemestere, blandt
tyskerne Luther, blandt danskerne Kingo.

I/uthers salme om kirken: Sie ist mir lieb, die werthe Magd, som aldrig
før havde været fordansket, prøved han paa at oversætte allerede i
1820*):

En kvinde jeg paa jorden ved, hun er mig kjær for alle: det er den
kristne menighed, som Herren saa mon kalde.

Senere oversatte han den fuldstændig og med en anden intimation:

Guds kirke! hvor du er mig kjær!

Til reformationsfesten i 1817 gjengav han frit den navnkundige

Eine feste Burg ist unser Gott og tildigted det ypperlige vers:

Guds ord det er vort arvegods, det skal vor afkoms være.

Gud, giv os i vor grav den ros:

Vi holdt det høit i ære.

Det er vor trøst i nød,

Vort haab i liv og død,

O Gud, ihvor det gaar,

Lad dog, mens verden staar.

Det i vor æt nedarves!

') Brandt i skriftet Hundrede aar..Og Luthers minde har han besunget i
den populære sang:

I Wittenberg i Saksenland.

Kingo hylder han som bekjendt i sit vakre mindekvad:

Thomas Kingo er salmisten i det danske kirkekor.

Det skal mindes af hver kristen, naar der synges Iwit i nord, om hvad
det for os betyder, naar den gyldne sol frembryder.

Hvad han her siger om Kingo:

Sange hans i søndagsklæder, de er alle høitidskvæder

— det kan ogsaa med fuld grund udsiges om Grundtvigs egne. Pestsalmer
kaldtes de ikke for intet af ham selv, de han udgav i 1845 og følgende
aar.

Mangler han end ikke udtryk ogsaa for de tunge tiders nedtrykte
stemning, for kampen og hjertegraaden, for hverdagslivets mange smaa
sorger — overveiende er dog høitidstonen, hymnen, bekjendelses- og
føMesangen.Allerede som barn havde Grundtvig lært at elske de gamle
salmer. - Hans far Johan Grundtvig i JJdby var jo en gammeldags prest,
„en af dem, som ikke havde fornegtet sin Frelser". *)

Og den gamle trofaste barnepige Malene, som leved i gamle minder:
folkeviser, eventyr, ordsprog, egte danske ord og mundheld, hun sang
ogsaa de gamle salmer for gutten, som, da han blev stor, vendte tilbage
til barndomshjemmet ikke bare udvortes, da han efter gjæringstiden paa
Langeland og i Kjøbenhavn blev kapellan hos sin far, men i hjertet. Thi
der var ogsaa i Grundtvigs liv en slyngelalder, da udviklingen blev
afbrudt: „Uden aand og uden tro blev jeg student", saa vidner han selv
i Kirkespeilet.

Da han blev vakt af kanontordenen i kongedybet og af „lynildsmandens",
Henrik Steffens', knitrende tale, var det ikke til bevidst, personligt
kristenliv: nei til sværmerisk tilbedelse af nordens hedenske oldtid,
som nok kunde, ialfald for en stund, forliges med en rationalistisk
livsbetragtning. Han vidner jo selv, at han under opholdet paa
Langeland (som huslærer paa Egeløkke) præked i tidens smag „om den
dydige mand og retskafne lærer Jesus, mod Kingos salmebog, mod overtro
og andre laster".

*) Grundtvigs ord i tilegnelsen til faren af dimisprækenen 1810.Men da
han havde gjennemgaaet den religiøse vækkelse (1810—1811), var ogsaa
den gamle kjærlighed til barndoms-salmerne der igjen: som kapellan hos
faren led han under den evangelisk-kristelige salmébog-s aandløshed og
tørhed (bogen er ogsaa kaldet Balles, da denne fromme, egte kristelige
biskop, som var gift med Grundtvigs faster, havde været med at
ud-arbeide bogen og vel gjort sit til at redde saa meget som muligt af
det gode gamle).

I Verdenskrøniken af 1812 gir han bl. a. sin kjærlighed til de gamle
salmer luft, men tilføier, at „Luthers og andre tyske salmer var slet
oversatte og behøvede en med ærbødighed ændrende haand“.

Vi ser ham derfor snart ifærd med at oversætte gamle kirkesalmer —
hvorvidt vi her altid sporer „den med ærbødighed ændrende haand “, er
et spørgsmaal, som vi skal søge at besvare senere.

Og han digted snart originale. Yi har nogle saadanne, som før nævnt,
allerede fra ungdomsaarene, men først efter kirkekampen mod Clausen
(1825) kommer der sterkt liv i hans salmedigtning.

Grundtvig er i det hele taget et særsyn ved sin forunderlige livskraft
og seighed: han er over 40 aar, før han frem-staar som den produktive
salmedigter, ligesom han i 60-aarene opleved sin anden ungdom: han,
eneboeren, bogormen, kasted sig da ud i „tidens strøm “ (saa kaldte han
en oversigt over verdenshistorien, han udgav i 1830), deltar i
folkemøder, studentermøder, er med paa rigsdagen lige fra 1848 til
1866.

Grundtvig ser selv i sin salme

Den signede dag med fryd vi ser Af havet til os opkomme

„spiren til det sångverk i dansk form, som vi nu alt en stund har
glædet os ved“ (citeret af salmehoghistorikeren Brandt efteren af
Grundtvigs sidste prækener). Denne herlige pinsesalme digted han, efter
forbillede af den gamle kristelige dagvise fra middelalderen, til den
danske kirkes tusenaarsfest i 1826; men til hans sorg fik den ikke lov
til at synges i hans kirke ved festen — nu lyder den hver pinsefest
rundt om i Danmarks og Norges kirker.

At hans kirkelige øvrighed forbød ham i sin kirke at bruge de af ham
digtede salmer, var blandt de ting, som bestemte ham til at nedlægge
sit embede i kirken. De følgende aars mere uafhængige stilling satte
ham istand til at ofre sig helt for sin literære virksomhed, skjønt det
stundom holdt haardt nok at skaffe det daglige brød tilveie til hustru
og hørn. Fra 1832, da han igjen fik opta sin prædikevirksomhed som
aftensangstaler i Fredrikskirken, var han saaledes atter det levende
ords mand, mens den rige, mangesidige skribentvirksomhed fortsattes.
Saaledes udkom i disse aar Grundtvigs første præken-samling, hans
Smdagsbog, en række høitstemte prækener over søndagsevangelierne.

I en anmeldelse af denne bog siger pastor Hornsyld i Theologisk
Tidsskrift XD, side 219*) om prækenen Stol-kongen i det høie: „Den er
et veltalenhedsverk og af en saa høi poetisk hegeistring, at det blot
behøvede rytmens eller at være sat i en salmetone for at fortjene et
høit sted iblandt de bedste aandelige poesier, Danmark eier“,

„Opfordre vil jeg her disse prædikeners forfatter, som allerede har en
udmerket rang blandt fædrelandets digtere, til at hellige Davids harpe
de salige timer, naar aanden, Guds den gode aand, især besøger ham og
er over ham. Hvad der i disse salige timer toner fra harpen, være en
tidlang hans huses eiendom; dér gjøre disse sange først deres virkning,
staa deres prøve, indtil en i tidsprøven egte befunden samling kan
vorde som hans testamente til danske kristne og kristinder“.

*) Citeret efter Fr. Nielsen.Der mangled saaledes ikke paa opmuntring
udenfra, om en slig skulde trænges for en mand, der selv var saa fyldt
af hellig begeistring som Grundtvig. Men naar det gjaldt ikke bare selv
at synge nye salmer af sit fulde bryst, men ogsaa at gjengi den danske
menighed dens gamle, af tidens rust medtagne poetiske smykker i ædel
fornyet skikkelse og lade græker-, latiner-, angler- og tyskerkirkens
sang tone for danske øren og hjerter, da krævedes et for næringssorger
befriet otium.

Og her kom en ven ham imøde paa den skjønneste maade.

Gunni Busck, en af hans mange prestevenner, havde allerede, straks
Grundtvig (efter nedlæggelsen af embedet i 1825) saa sit timelige
udkomme tvilsomt, bedt om at faa lov til at fri ham for jordisk
bekymring. Skjønt det skede paa den mest hensynsfulde maade, kunde dog
ikke Grundtvig ta mod det vakre tilbud. Først da Busck gjentagne gange
(1828 og 1832) havde lagt ham salmerne paa hjerte og ment, at naar han,
vennen, hjalp ham for disses skyld til sorgfrit otium, da var det paa
menighedens vegne, han kun gjorde sin skyldighed med det jordiske, Gud
havde skjænket ham, først da gav Grundtvig efter.

I mindekvadet over den trofaste ven:

Herr Gunni Busck i Brøndby vester,

Han er min eiegode ven

vidner derfor Grundtvig om ham:

Han kjøbte lovsang til Guds hus.

Busck ber ham i brevene bl. a., at han maa „ryste støvet af de gamle
salmer og affile og stundom afstøbe det, der kun er form“.

31te mai 1832 sender han Busck den herlige paaske-salme:

Tag det sorte kors fra graven, plant en lilje, hvor det stod.I sommeren
1835 leied Grundtvig sig et par rum ude ved Emilies kilde og begyndte
her at nynne paa de gamle salmer:

„De klinge deilig i mit øre med det blaa hav og den blaa himmel for
øie“.

Den herlige frugt af 1820- og 30-aarenes digtergjerning var Sångverk
til den danske kirke, som indeholder 401 originale og oversatte salmer,
deriblandt mange af perlerne mellem hans salmer.

23de septbr. 1837 kunde han sende Busck det første bind af Sångverket
(det kom oprindelig i 2 dele, er senere samlet i et bind). „Gid du nu,
kjære ven“, skrev han til Busck, „mange gange maa frydes i sjælen ved
de samme svævende toner til vor Herres pris fra alle tider og
himmelegne; thi i denne forening bestaar den „ny sang“, Gud nu lægger
os i munden til at ophøie hans underlige gjeminger med menneskenes
børn“.

Men Grundtvig vedblev at digte salmer lige til sit døds-aar, og der
gives ypperlige ogsaa fra hans livs aften.

Hans aare var altid lige sprudlende: i alt foreligger 5 tykke bind
salmer, over 1400, hvoraf dog flere er omskrivninger af en og samme
salme.

Det er vistnok den rigeste salmeskat, som nogen kristen digter har
efterladt sig.Grundtvigs salmedigtning bunder i hans kjærlighed til
Bibelen, saavel det gamle som det nye testamente. Der gives neppe en af
alle den hellige skrifts bøger, uden der høres en gjenlyd fra den i
hans salmer. De omspænder den hele bibelbog lige fra Genesis til
Apokalypsen, fra Gudsordet paa skabelsens første dag: Bliv lys! til vor
Frelsers vekselsord med sin menighed: Jeg kommer snart — Ja, kom Herre
Jesu!

Af den eiendommelige forskjel, som Grundtvig satte mellem
sakramentordet som Herrens personlige, livsskabende ord til den
enkelte, det levende ord og skriften som kun en oplysningsbog, bar man
draget den slutning, at han agtede denne ringere, end alvorlige kristne
pleier at gjøre.

Mod denne beskyldning har ban flere gange taget til gjen-mæle. Den
bedste gjendrivelse har vi i hans salmer: de vidner om en sjelden
bibelkj ærlighed og bibelfortrolighed. De bibelske begivenheder
besynges atter og atter, af Davids salmer bar han frit oversat mange,
af Jesajas, Ezekiels og andre profeters bøger øst levende vand, som
sprudler i hans sange. De bibelske personligheder har han besunget, den
gamle som den nye pakts heroer, men først og fremst Ham, som er
bibelens alfa og omega.

Jesu Kristi liv gjenlyder i hans sang: fra engelens sendelse til Jomfru
Maria til aandsdaaben i Jerusalem paa pinsedag.

Aposteltiden — nyskabelsens friske morgentime paa kirkenslivsdag — vies
mange af hans salmer, som følger kirken videre under dens kampe og
seire i oldtid, middelalder og nutid.

Hvert stykke af menighedens tro har faaet sit udtryk i sangen,
kristenlivet speiler sig i fagre billeder, dets sorg og dets glæde,
dets kamp og dets seier.

I en slig rigdom er det ikke let at faa øie paa det karakteristiske
eller pege paa det nye, vise det, hvori Grundtvig har sin styrke.

En opmerksom læser vil dog samstemme med de mange kjendere, som i
pinsesalmen har fundet Grundtvigs særeiendom.

Reformationen meldte sig i kristenheden ogsaa med en ny sang (Ps. 96,
Apokal 5, 9). Og sangen har siden aldrig ganske forstummet i den
evangeliske kirke. Tonerne er vokset i fylde, i dybde, eftersom kirken
har udviklet sig, eftersom den har vundet rigere og dybere
sandhedserkjendelse. Menigheden har prøvet paa at leve sig sammen med
sin Herre: den har fulgt ham i aanden under hans jordiske vandring;
hver gang et aandens veir har blæst hen over den, har den fordybet sig
i et enkelt afsnit af hans liv, faaet større og klarere syn for en
enkelt side af sandheden. Ogsaa dette har faat sit udtryk i dens sang.

Det kan saaledes eksempelvis nævnes, at de store frafald i vort og i
forrige aarhundrede har git mange kristne en forud-følelse af, at det
lakker mod verdensløbets afslutning — om med rette eller urette, skal
være usagt — og i manges hjerter er disciplenes bøn gjenopvakt: Bliv
hos os, mester, thi det lakker mod aften, og dagen helder! Dette
bønnesuk klinger igjen i nogle gribende salmer fra vor egen tid: Bliv
hos os mester, dagen hælder (af Kaspar Johannes Boye, f 1853), og Bliv
hos mig, kjære Herre Krist (af Herman Andreas Timm, f 1866), begge
danske og samtidige med Grundtvig.

Reformationen var en tilbagevenden til de gamle stier, til kirkens
barndom, til mesterens eget liv, og julesangen indtonedesaf Luther og
hans disciple. (Den lød paany i subjektiv inderlighed i pietismens
dage; vi mindes Brorsons deilige julesalmer).

Saa kom turen til paaskesalmen; den lød kanske sterkest i tiden efter
Luthers aarhundrede, i det 17de, ortodoksie>is tid, da Kristi gjerning
for os, der kulminerer i paaskebegivenhedeme: hans lidelse, død og
opstandelse, — det objektive i kristendommen — stod urokkelig fast for
bevidstheden. En rig kundskab om al Kristi gjerning for os, navnlig
hans forsoningsdød og seirrige opstandelse, var særkjende for hin si
egt, som i Thomas Kingo fik sin nordiske sanger. Han er som Grundtvig i
sit mindekvad sterkt har markeret det, paaskens salmedigter.

Den pietistiske bevægelse gik ud paa at vække til levende
hjertekristendom, vække de mange, som har rigdom paa kundskab, men
fattes kjærlighed (1. Kor. 8, 1), til følelse af sit store ansvar.

Kingo ser paa Jesus, helten, den seirrige, og hans øie straaler, hans
hjerte gløder.

Brorson ser sig om i verden, og hans øie mørknes af taarer, hans hjerte
vaander sig i medynk med de mange

„som har sin lykke

og sin nykke,

som gaar sin skjceve gang,

— ei har tid og stunder til om Guds vidunder her at høre sang11.

Vcekkelsessdlmen, bodssalmen, helliggjørelsessalmen, i det hele den
subjektive sang, jeg-salmen, længsels- og hjemvetonen: se dér Brorsons
særeiendom.

Saa kom fornufttroens kolde og mørke tid, fattig paa enfoldig
kristentro og derfor ogsaa fattig paa sang. Dens sangere er som
forskræmte fugle under uveir, de holder sig nede vedjorden. Dog kvidrer
en enlig svale ud sin freidige tro paa livet, paa en ny vaar og sommer
for Herrens menighed.

Det er hos os Nordähl Brun :

Jesus lever, graven b'ast.

Og vaaren kom igjen med sit liv, sin sol, sin glæde — og med sin sang.
„Uden sang er ingen vaar“, heller ikke i aandens verden.

Det var jo Aanden selv, Helligaanden, de glødende tungers aand, som
vakte liv af døde.

Om aand taltes der overhovedet meget i vort aarhundredes gry: de tyske
romantikere med Schleiermacher som sin theologiske vaabenbroder talte
beaandede ord om aandens magt til en aandløs, aandsforladt slegt,
naturforskeren Ørsted skrev om aanden i naturen, men Grundtvig fik ikke
fred, før han havde lært at kjende forskjellen mellem Guds aand og
filosoffernes og poeternes aander, før han havde følt Aandens
vidnesbyrd om Herren Kristus i sit hjerte og faat sit øie opladt for
Aandens seirsgang gjennem historien i den hellige almindelige kirke.

Da blev han Aandens sanger, som aldrig blev træt af at lovsynge hans
verk: pinsen, kirken, de helliges samfund.

Dä han havde vundet frem til klarhed, stod kristendommen for ham som
det ene fornødne, som det, der læger alle saar og engang skal løse alle
gaader.

Derfor toner der ogsaa en ny paaskesang fra hans som fra flere sangeres
læber i vort aarhundredes morgen:

Krist stod op af døde.

Paaskemorgen slukker sorgen,

Slukker sorgen til evig tid!

Saaledes sang de omvendte, de nyvakte kristne i nord og syd, en
Novalis:Jch sag’es Jedem,

Dasz er lebt und auferstanden ist

og en Manzoni:

E risorto —

Han er opstanden'.

Men det, som for Grundtvig var det særegne, det, som han havde
erhvervet gjennem tunge kampe, det var troen paa Aanden, som lever den
dag idag i menigheden og vidner, at Jesus er sandelig opstanden. Det er
i ord gjennem kirken Aanden vidner — kirken, som er der lyslevende den
dag idag, trods saa mange røster mellem de vises dømte den af med
livet.

Derfor vies hans sang Aanden — pinsen — kirken.

Slaar man op i Sångverket, er det straks paafaldende, hvor mange
salmer, der besynger den kristne kirke : med en forunderlig
ensformighed lød det i overskrifterne over hver side i den første
udgave af Sångverket: Den kristne kirke, den kristne kirke. *)

Grundtvigs begeistring blev aldrig mat overfor det levende vidne om
Guds sanddruhed, kirken,

„som staar, om end taarnene falder“.

Alt, hvad der knytter sig til pinseminderne, besynges; selve
begivenheden, aandsudgydelsen, i Apostlerne sad i Jerusaletn, og
resultatet af denne begivenhed, kirken, i en række salmer:

Kirken den er et gammelt hus.

*

Vidunderligst af alt paa jord

Er Jesu Kristi rige.

*

Jeg er det hus paa klippetind,

Som ingen taage delger.

*) Se Monrad: Studier side 43.

Sommerfelt: Grundtvig som salmedigter.Det staar et hus paa jorderig,

Det er saa nemt at finde.

*

De kristne er en lille flok Mod verdens folkevrimmel.

*

Guds rige kommer ei med bram,

Kan ei med fingre røres.

*

Hvor er kirken, Gudsords-huset,

Borgen paa sin klippeø?

*

Her ei ties, her indvies Gudsordets hus.

*

Hyggelig, rolig,

Gud er din bolig, inderlig skjøn.

Og mange, mange flere kunde nævnes.

Det grundlæggende, kirkestiftende naademiddel besynges, daaben:

Kommer hid kun med de smaa.

0 lad din aand nu med os være

(oversat fra engelsk).

Ordet, som gjør daaben til daab, nærer og udvikler det i daaben skabte
liv:

Kirkeordet og kirkesproget Godt kan enes i Aandens mund.

Nadveren, det livnærende naademiddel, søskendbaandet, pantet paa
kjødets opstandelse:Herre, hvor skal vi gaa hen?

Dit nadverdbord Med livsens ord,

Vor Herre og vor broder!

De helliges samfund, kj ærlighedens fuldkomne baand, som hinder alle
kirkens sande lemmer sammen:

Det er saa yndigt at følges ad,

Hvor banet veien er paa det jevne

(med samme begyndelse som den navnkundige bryllupssalme, hvorom
senere).

Kjærlighed er lysets kilde.

Endelig haabet, som holder oppe i trængslerne og vinker opad mod
evighedens land:

Letvingede haab!

Gudbroder, nyfødt i den hellige daab!

O laan os den fjederham, Aanden dig gav,

Saa tit vi kan flyve til landet bag hav,

Hvor evigheds sol skinner klart allen stund Paa saligheds grund!

Men først og sidst prises Aanden, Faderens og Sønnens aand, som
livgiveren og opretholderen gjennem fristelse og nød, trængsel og død:

Talsmand, som paa jorderige Med et suk kan bedst udsige,

Hvad vi evig trænge til.

En saadan rigdom af aandssalmer, af pinsesalmer og kirkesalmer havde
aldrig før lydt i den kristne kirke. Han kunde ikke tie, han maatte
atter og atter ud med sin tro paa denhellige, almindelige kirke, sin
tak til Gud, fordi han havde forundt ham den store naade at ha sit hjem
paa jorden i det hus paa klippegrund, som

om bølgerne de bruse og stormene de suse, til tidens Tcveld skal staa.

For samfundets betydning i en tvilens, splittelsens og partisygens tid,
i en tid, da paa den ene side kirkens fiender rotter sig sammen for i
fællig at storme Herrens faste borg, paa den anden side saa mange af
kirkens lemmer stirrer sig blinde paa et enkelt stykke af kristentroen
og bryder fællesskabet med brødrene i en sygelig separatistisk aand,
for samfundets betydning netop i vor tid havde Grundtvig faaet sit øie
opladt, paa den havde han fæstet sit blik, og han slap den aldrig af
syne.

Det er hans evige hæder.

Som hans kirkelige anskuelse kortelig kan karakteriseres saa:
fællesskab paa trosbekjendelsens klippegrund, frihed til her at forstaa
kristendommen i det enkelte efter den naades maal enhver er bleven
tildelt, omtrent som det gamle gode: enighed om det væsentlige, frihed
i det uvæsentlige, kjærlighed i alt —

saa bevæges ogsaa hans salmesang af dette grundsyn.

Derfor er de ogsaa bievne kirkesange, menighedssange som faa af vort
aarhundredes salmer og biir det visselig med tiden mere og mere.

Der er i Grundtvigs digterpersonlighed noget elementært, noget
grundmenneskeligt, noget, der minder om folkevisen; der er ofte i hans
sange og salmer sætninger, der ved sin fyndige korthed og ved sin
malende kraft minder om ordsprog. Enkelte er allerede blit til
saadanne, t. eks.:Mindet lader som ingenting,

Er dog et lønligt kildespring,

og skolesangens intonering:

Hvad solskin er for det sorte muld,

Er sand oplysning for muldets frænde,

Langt mere værd end det røde guld Det er sin Gud og sig selv at kjende.

Dette hans aands særpræg, at han, straks han sang, følte sig som hele
slegtens repræsentant, at det individuelle hos ham altid søgte at tjene
det almene, har gjort, at ogsaa leiligheds-sangen og salmen i sig selv
blev til festligt udtryk for almene stemninger og følelser, hvorfor
hans leilighedssange meget lettere, end det pleier at være tilfældet,
kan gjøres anvendelige for senere leiligheder.

I vor tid, subjektivismens tid, er Grundtvig en ejendommelig
fremtoning: med al sin særhed dog en folkeskald som faa, saa den tid
kanske vil komme, da han staar for bevidstheden ligesom Homer og de
gamle mythiske sangere, som det i en enkelt mand personificerede folk
selv.

Eksempelvis kan saaledes nævnes den vidunderlige bryllups-salme :

Det er saa yndigt at følges ad.

Hvem skulde tro, at denne den mest omfattende og for de fleste
samfundsfester egnede, ordsproglignende salme egentlig er en
leilighedssalme, digtet til en saa speciel begivenhed som en vens
sølvbryllup?

Og dog er det saa: Salmen blev digtet til sogneprest Peter Fengers
sølvbryllup 3die juni 1855. Sidste vers lød nemlig oprindelig:Det er en
liflig sølvbryllupsfest i Bjergby mellem de skarpe vinde, hvor lunt
saalcenge sad Herrens prest i børnekreds .med sin dannekvinde; ja, det
er gammen at sidde sammen, hvor arneflammen er kjærlighed.

Vennerne ønsked salmen til sølvbryllupper i almindelighed, og alene
dette vers behøvede at omdigtes. Det kom nu til at lyde:

Hvert egtepar, som med kjærlighed sølvbryllup holder i vennekjæde, det
gjerne sander, som grant de ved, at tvilling-hjertet har dobbelt glæde;
ja, det er gammen o. s. v.

Men vennerne var ikke tilfreds hermed, vennerne ønsked den til
bryllupssalme, og slutningsverset omdigtedes for anden gang :

Hvert egtepar, som med kjærlighed i Jesu navn holder bryllupsgilde,
skjønt alt i verden gaar op og ned, skal finde tidlig og finde silde:

Det er dog gammen at sidde sammen, hvor arneflammen er kjærlighed.Den
stemning, som har faaet sterkest udtryk i Grundtvigs salmer, er glæden.

Det hænger sammen med hans udvikling. Vel er det saa, at det danske
naturel — ialfald sammenlignet med det norske og vel ogsaa med det
svenske — overhovedet er præget af harmoni, af et lyst syn paa livet:
som Danmark allevegne har vid horizont, som dets frugtbare natur med de
fagre bøgeskove og det blaa, aabne hav stemmer sindet lyst, saa præges
ogsaa den danske literatur af et optimistisk livssyn. De f or sk j
elligste kan nævnes: Kingo, Holberg ogsaa — hans satire havde vistnok,
om han havde levet sin tid i sit fødeland, faaet et ganske anderledes
hvast og bittert præg — Øhlenschldger, Heiberg, Hostrup.

Men den danske literatur frembyder dog ogsaa undtagelser, der her som
ellers stadfæster regelen: t. eks. Brorson og Kierkegaard.

Brorson var egte dansk salmedigter som Grundtvig, men havde faaet en
fra ham ganske forskjellig udvikling, sterkt paavirket som han var af
den tyske pietisme; hans temperament har fra barndommen af været
tungsindigt; tunge tilskikkelser har senere virket med i samme retning.

Kierkegaard havde ogsaa sin kirkekamp som Grundtvig; men slegtsarv og
forhold i hjemmet og sygelig konstitutionpræged ham slig, at hans
udvikling blev rent modsat Grundtvigs, ligesom hans intelligens var af
en anden art end Grundtvigs: sønderflængende, kritisk, ætsende,
skeptisk. Hans kamp kom da ogsaa bogstavelig talt til at fortære ham;
han forløftet sig paa sine tunge tanker og fandt først fred i døden.

Da Grundtvig i sin kamp havde fundet et sikkert stade, blæste han ad
kritikens indvendinger, saa ikke mere vanskeligheder, men hvilte tryg
som et lidet barn ved sin faders bryst:

Lille Guds barn,,hvad slcader dig?

Tænk paa din fader i himmerig!

Han er saa rig, han er saa god,

Ingen kan staa hans magt imod.

O Gud ske lov!

Om Kierkegaards kristendomsstandpunkt udtalte han sig derfor sterkt
fordømmende, undertiden paa en næsten barnlig maade: „Det maatte jo
ende med ham med forskrækkelse". *)

Han havde dog ikke let vundet frem til sit bameforhold, sin fred med
Gud. Det ser vi tydelig af det gribende digt i Nytaarsmorgen (1824):
Gudsfred, hvor I bygge. Her heder det:

„Forsvunden er sorgen, mig pinte i kvæld, i midnattens mørke, da
hel-hanen gol, da mulmet i styrke sig værged mod sol, da natten med
dagen,

Michael med dragen

mig tyktes at kjæmpe om nord“.

*) Se Hans Brun: Grundtvigs Levnetsløb H, side 407. Se ogsaa Brun:
Grundtvig H, side 233.Men da han havde fundet og vundet denne fred.
blev han ikke træt af at takke for den og juble ud sin bekjendelse:
Kristendom er i en sum Fredens evangelium.

Han oversaa dog ikke livets alvor, vilkaaret for at kunne tilegne sig
alle Guds forjættelser til sin kirke: Aanden virker kun i frihed, det
er ord, Grundtvig ofte betoner, derfor gjælder det, at Aanden, den
levende, den livgivende, altid maa vække dig, lede dig, nære dig,
styrke og staalsætte dig, værne dig i liv og død. Aanden er livet —
løsrevet fra Aanden er du dødens visse bytte.

Der kunde visselig ogsaa af Grundtvigs salmer sammensættes et billede
af den kristnes personlige indadvendte liv: troslivet med dets vækkelse
og omvendelse, dets vekst, dets anfegtelser og fald og dets opreisning,
dets sorg og trøst, dets haab over død og grav.

Der findes saaledes i hans salmeskat ogsaa vækkelsessalmer, t. eks.
denne:

Natten skrider, dagen gryr,

Skyer hvidne, stjerner hiegne,

Bud om morgenrødens byrd Brat med straaler den betegne.

Dagens børn af Dellings æt!

Sover I? hvor kan I sove?

Drøm gjør dog ei sjælen mæt,

Døden intet har at vove;

Derfor vaagner alle nu!

Vist for graad, ja selv for gru Skal engang I Herren love!

Og dog: hvor forskjellig lyder ikke tonen her, naar vi tænker paa
Brorsons vækkelsessalmer(Ak vidste du, som gaar i syndens lænke.

O Jesu, se min skam og ve):

Hos Brorson dyb sorg over synden, der holder mennesket i aandelig søvn,
ædel harme paa Guds vegne, dyb medlidenhed med synderen, men samtidig
domsbasunens rystende toner —

hos Grundtvig en sterk og freidig morgensang lig de gamle skaldes for
at vække de slumrende kjæmper til ædel kamp. Ogsaa graaden og rædselen
kommer med, men ikke sterkt betonet; ja for at lokke forsikrer han dem,
som kvier sig for at vælge, at de engang skal takke ogsaa for valgets
smerte.

Eller se paa en vækkelses- og omvendelsessalme som den paa 3die søndag
efter trefoldighed i tilslutning til evangeliet om den forlorne søn:

Hører I? vor Herre kalder Kjærlig som en moders bøn:

Vender om i hver en alder Nu med „den forlorne søn“!

Det er en liflig salme, som sterkt betoner Guds kjærlighed til syndere,
den er rig paa de lokkende toner fra den gode hyrde, som kun lyder
mildt og kvægende. Den angrende synders taarer nævnes, men kun i
forbigaaende.

Ikke som Brorson vil Grundtvig raabe:

Op, op til hedrings graad Og efter Jesum jag!

Dette er i fuld overensstemmelse med hans lære om evangelisk
omvendelse. Brun citerer i sin levnetsskildring af ham flere udtalelser
i denne retning *): at arheide paa at fremkalde

*) Brun: Grundtvig H, side 627 og 628.en mørk bodsstemning, strømme af
bodstaarer, hvori Speners venner ser de nødvendige kjendetegn paa sand
omvendelse, forkaster han som usund sjælepleie. Kravet paa disse
bodstaarer frister til hykleri, forvansker kristendommen til en ny
lovtrældom, lægger et nyt aag paa menneskets skuldre. Men selv havde
han jo i sin ungdom gjennemgaaet en tung bodskamp, da han efter
dimisprækenen og den storm, som den fremkaldte, vaandede sig i sjælenød
ved de spørgsmaal:

Er du selv en histen?

Har du selv dine synders forladelse?

Det var vel saa, at han satte sin svære sjælenød i forbindelse med den
opgave, han havde faaet som sin kirkes reformator, og ikke vilde lægge
sin udvikling som maalestok for alle. Men vi kan ikke komme fra, at den
eindommelige betoning af det objektive i kristendommen, af Guds
gjerning paa os i daaben, og det lyse syn paa kristenlivet som glæden i
Gud, trosvisheden, har git hans forkyndelse som hans salmer et vist
ensidigt præg.

Indrømmer vi paa den ene side det berettigede i hans anker over den
spenerske retnings forkyndelse i kravet om en tung omvendelseskamp med
bitter sorg over synden og levende følelse af de fortabtes kvaler, i
kravet om, at alle maa gaa denne vei, saa kan vi paa den anden side
ikke være blind for farerne ved den grundtvigske betoning af glæden og
freden i Gud, som det lille Guds ord uden vort arbeide, uden vor kamp
straks vil skabe i hjertet.

Derfor vil den kristne menighed kræve den spenerske bods-og
omvendelsessalme repræsenteret i sin salmebog ligesaavel som Grundtvigs
milde hyrdetoner, moderens ømme bøn til barnet om at komme hjem.

Han kan dog en enkelt gang give udtryk for dyb synds-erkjendelse og
bitter sorg over synden, t. eks. i den dybe og inderlige salme om
synderinden (Luk. 7, 36 flg.):

Med sin alabaster-krukke,

Fuld af salve dyrebar,

Hun, som maatte skamfuld sukke:

Herre ynkes! Herre spar!

Kom med hjertet sønderknuset Ind i Farisæerhuset,

Hvor tilbords den rene sad.

Og i sine festsalmer optog ban denne gamle (noget ændret):

O Jesus! for din pine,

Korsfæstelse og død,

Forlad mig synderne mine,

Frels mig fra evig nød!

Troen derimod besynges i mange salmer. Her er en:

Vinde og tabe er kjøbmandsbrug.

Lykkelig, hvem der omsider Vinder en skat, som tabes ei Gjennem de
evige tider!

Hvor er den fineste perle?

Tro er den fineste perle.

De tre boveddyder tro, haab og kjærliyhed er temaet for nogle af hans
skjønneste salmer:

Tro.

O vidundertro,

Som slaar over dybet den hvælvede bro,

Der isgangen trodser i buldrende strand.Fra dødningehjem til de
levendes land!

Bo lavere hos mig, du høihaarne gjest,

Det huer dig bedst.

Kjærlighed.

O kristelighed!

Du skjænker vort hjerte, hvad verden ei ved; Hvad svagt vi kun skimter,
mens øiet er blaat, Det lever dog i os, det føler vi godt;

Mit land, siger Herren, er himmel og jord, Hvor kjærlighed bor!

O kjærlighed selv!

Du rolige kilde for kræfternes elv!

Du fylder med Frelserens gavmilde ord Velsignelsens kalk paa det
kristne Gudsbord;

O vær du vor livsdrik paa jorden og bliv Vort evige liv!

Haab.

Letvingede haab!

Gudbroder, gjenfødt i den hellige daab! For reiserne mange til landet
bag hav,

For tidender gode, for ring og for stav Lad saa mig dig takke, at glæde
jeg ser, Naar haab er ei mer!

En sammenstilling af de tre dyder gir salmen Til klart Guds aasyn vi
skal se.

Her heder det:

Vor tro er ei paa hvadsomhelst,

Man kristendom vil nærme,

Men paa, hvad os har skabt og frelstOg fører paa det jævne,

Og saa paa alt, hvad troens aand Os leder til med kj ærlig haand Alt
efter hjertets evne.

Vort ha ab er ei paa drømme bygt,

I luften ei det svæver,

Men hviler paa Gudsordet trygt , Og paa, hvad hjertet kræver :

At hvile sødt hos Gud i fred Og frydes ved hans herlighed,

Det haab i sky os hæver.

Vor kj ærlighed ei blusser vild,

I røg sig ei indsvøber,

Men brænder klart med lue mild For ham, som dyrt os kjøber,

Den lever af hans læhers ord,

Opvokser til ham ved hans bord Og i hans dyd sig øver.

Om julen synger troen bedst Med engletoner søde,

Og haabet har sin høie fest I paa ske-morgenrøde,

Og kj ærligheden klar og mild Den er vort hjertes pinse-i Id,

Naar vore tunger gløde.

Troens vekst, arbeidet i Herrens tjeneste betones ikke sterkt nok,
synes det os i Grundtvigs salmer — men af og til kommer det dog med:

Har haand du lagt paa Herrens plov,

Da se dig ei tilbage!Se ei til verdens trylleskov Og ei til Sodoms
plage!

Men pisi din fure, strø Guds sæd!

Er jorden dig for tør, saa græd!

Vil graaden kvæle røsten,

Saa tænk paa gyldenhøsten!

Der er i det hele en vis ensformighed ved hans salmer som ved hans
forkyndelse, ligesom en stadig nynnen paa samme melodi, hvilket hænger
sammen med læren om „det lille ord'1: Guds mundsord ved daab og
nadverd, Fadervor og fredshilsenen. I prækenerne fra aarene 1860—1872,
hans høie alderdom, vender dette atter og atter tilbage. Brun citerer
adskilligt i denne retning, hvoraf det fremgaar, at Grundtvig ikke
kunde tilegne sig et og andet navnlig i de paulinske breve, om den
kristnes trosliv og kamp. Dels saa han i udtryk som „daglig at aflægge
det gamle menneske og iføre det nye11, „at Paulus er korsfæstet med
Kristus og korsfæstet verden11 dunkle udtryk af den skriftkloge, som
var ufordøielige for den enfoldige kristen, dels mente han, at ord som
disse af Kristus selv om „at tage korset op og følge ham efter“ ikke
kunde tilegnes, forinden menigheden var naaet til en høiere aandelig
modenhed. I trosbekendelsen tales der ikke om en saadan efterfølgelse.
Xaar da, som saa ofte sker i den kristelige forkyndelse og i salmen,
den kristne opfordres til at gaa ud i ørkenen med den mageløse, faste
med ham, optage kampen med den onde selv, da virker dette efter
Grundtvigs mening skadeligt: forstyrrende den stille indleven i
trosordet, den stille indre vækst, og ledende til tomme indbildninger,
til selvskuffelse. Kristendommen biir til et nyt lovaag, evangeliet
overskygges og fordunkles.

Ganske ubegrundet er ikke denne anke.

Og dog: at bortkaste korset, naar vor Herre Jesus selv taler om
disciplenes pligt til at ta det op og bære det efterham, kan ikke
forsvares. Atter møder vi en ensidighed, som straffer sig. Hans rige
salmesang lider derunder: troslivets kamp mod ydre og indre fiender, de
mange forskjelligartede sjæletilstande, som en sjælekjender og
sjælegransker til vei-ledning og tugt og opbyggelse bør behandle saavel
i den private sjælepleie som i forkyndelsen, lærer vi ikke at kjende
hos Grundtvig. En eller anden knudret og formløs salme fra haugianemes
kreds kan her bringe liflig trøst, paa en underlig maade tugte og
trøste og opbygge en kristen, som kanske eier mere i en saadan end i
mange høipoetiske af de store mestere.

Thi ogsaa Grundtvig har sin begrænsning. *)

Originale anfægtelsessalmer af Grundtvig findes neppe. Dog har han
tilegnet sig og præget med sin genius’ eiendommelige stempel en af de
gammeltestamentlige, som derved er blit hans egen, uden at den ved den
frie gjengivelse er blit i mindste maade afsvækket eller forkvaklet.
Det er den vidunderlige 42de mellem Davidssalmeme:

Ligesom, en hjort forsmægter efter vandbælcke, saa forsmægter min sjæl
efter dig, o Gud!

Der maa ha været de tider i Grundtvigs liv, da denne
gammeltestamentlige salme har været ham til trøst, har givet ham det
søgte udtryk for hans egen aandelige kamp og nød. Yi kommer da til at
tænke paa den første tid af den svare sindssygdom — 1810—1811 —, da
efter dimisprækenens storm det spørgsmaal vaktes i hans sjæl, saa den
krymped sig i bitter smerte:

Har du selv dine synders forladelse?

Er du selv en leristen?

*) Se Brun: Grundtvigs Levnetsløb II, side 560, flg. II, 655.Da har den
gamle salmist lagt ham sukke og bønneraab paa læberne, og han bar
trøstet sig med slutningsverset: Hvorfor er du nedbedet, min sjæl, og
hvorfor bruser du i mig? Bi efter Gud; thi jeg skal endnu prise ham,
mit ansigts frelse og min Gud.

Og Grundtvig har omsat den i danske strofer paa en uforlignelig maade:

Som tørstige hjort monne skrige.

Den gamle jødiske salmes tanke og tone er bevaret og dog det hele
overført paa nytestamentlig grund.

Ifølge oplysninger af salmehistorikeren Madsen, udgiver af Grundtvigs
salmer (5 bind), er denne salme første gang offentliggjort i Saga 1811,
altsaa netop i den tid, da han gjennemgik sin første tunge sjælekamp.

Jeg-tonen kommer her sterkere frem end i nogen anden af de kjendte
grundtvigske salmer — den er helt igjennem personlig. Navnlig det 5te
vers tyder paa en bestemt situation, svarende til den gamle jødiske
sangers: som denne (David ?) er under fienders efterstræbelse, har
maattet flygte fra sit fædreland og saart savne templet, og fienders
bitre haan og spot gjør landflygtigheden endnu tungere for ham, saa har
Grundtvig ogsaa følt sig forladt af alle under sin kamp for sandhed i
prestegjerningen; vel har man ikke stængt kirkedøren for ham; men tunge
tvil har gjort det umuligt for ham at ty derhen.

Og tonen klinger saa personlig gribende og vemodig:

Naar andre til kirke mon gange,

Da sidder jeg her udi vraa;

De kvæder saa liflige sange,

Men jeg maa ei høre derpaa.

Min sang er at sukke og klage,

Saa skride de hellige dage For mig som de segne i kval.

Sommer felt: Grundtvig som salmedigter.I Landstads redaktion i
salmebogen (no. 518) er sogne ændret til virke (o: virkedage) som mere
norsk — vistnok en uheldig ændring, da ordet neppe kjendes som adjektiv
landet rundt, søgne derimod forstaaes af alle, som taler dansk-norsk.
Var hele salmen omsat til norsk, da havde en ændring af søgne været paa
sin plads.

Grundtvig har endnu en gang omsat den 42de salme.

Sangværk til d. d. k. no. 130 noget forandret i 4de del af
salmesamlingen:

Som en hjort med tørst befangen Skriger fwit min sjæl til Gud.

Dette er ogsaa en fri gjengivelse; men den kommer ikke op mod den
første.Men en slig anfægtelsessalme danner dog en undtagelse mellem
Grundtvigs salmer: det normale i kristenlivet, det, som alle kristne er
fælles om, er hovedtemaet for hans sang, grundtonen deri. Det hænger
sammen med hans naturel, som er helt igjennem harmonisk. Som Homer
elsker at fremstille det typiske menneske, menneskeidealet: ynglingen,
manden, oldingen — og Goethe efter ham — saa er der ogsaa ved Grundtvig
i hans hedste salmer noget klassisk. De store grundlinier elsker han at
drage i menneskeskildringen. Derfor vælger han gjerne temaer som vuggen
og graven, barndommen og ungdomslivet, brylluppet, alderdommen.

Bamesalmer, morgen- og aftensange, bryllupssange, gravsalmer — her er
der en rigdom at vælge mellem.

Med vennen Ingemann kappes han om at synge barnesange, morgen- og
aftensalmer.

Jeg vil bare minde om disse:

Lille Guds barn, hvad skader dig ?

Tænk paa din fader i himmerig!

Han er saa rig, Han er saa god,

Ingen kan staa Hans magt imod.

O, Gud ske lov!Sov sødt, barnlille!

Lig rolig og stille,

Saa sødelig sov *

Som fuglen i skov,

Som blomsterne blunde i enge!

Gud Fader har sagt:

Staar engle paa vagt,

Hvor mine de smaa er i senge.

Morgenstund Har guld i mund,

For natten Gud vi love.

Han lærte os i Jesu navn,

Som barnet i sin moders favn Vi alle sødt lean sove.

Ved siden af barnesangene staar hans bryllupssalmer som perlerne i
denne del af hans salmedigtning, der vies menneskelivet i sin
almindelighed.

Med Luther ser Grundtvig i egteskabet samfundets grundvold. Mens hans
store samtidige Kierkegaard kun vil indrømme egteskabet dets ret paa
det næsthøieste af sine tre livsstadier, det etiske, men forkaster det
paa det høieste stadium, det religiøse, hævder Grundtvig med Luther, at
netop egteskabet og familielivet er velbehagelige for Gud, at
kristendommen netop paa deres omraade kommer til sin skjønneste
aabenbaring; han synger af fuldt bryst kjærlighedens pris, ogsaa den
jordiskes mellem mand og kvinde, saa Kierkegaard et sted i sine
dagbøger kalder ham en poetisk Kirsten Giftekniv.

Men som kristendommen for Grundtvig altid var mellem de ædle malme, han
kjendte, den mageløse:

Kirkeklokke! Mellem ædle malme Mageløs er for mit hjerte du!saa glemmer
han aldrig i sine bryllupssange, hvad der først gjør brylluppet og
egteskabet til det, som de skal være:

Hvert egtepar, som med kjærlighed I Jesu navn holder bryllupsgilde,

Om alt i verden gaar op og ned,

Skal finde aarie og finde silde:

Det er dog gammen At sidde sammen,

Hvor arneflammen Er kjærlighed.

Eller læs salmen:

Jeg ved en blomst saa skjær og fin:

Den vokser vildt dog kun paa jord,

Undtagen i Guds Eden.

Kun dér red livets flod den gror Og staar i flor Med duft for
evigheden.

Ved brudeblus i Jesu navn Dog gode raad vi finde;

Thi paradis er i hans favn,

Sin fødestavn Skal blomsten atter rinde.

Velsignelsen af Jesu mund,

Hvor kjærlighed er inde,

Omplanter i en salig stund Paa hellig grund Dm blomst hos mand og
kvinde.

Derfor synger han om familielivet:Huset, som Gud har bygt,

Det Jean trygt

Som paa en Tclippe hvile Og smile.

Lad stormene Tcun suse!

De er i Herrens haand ;

Lad bølgerne Tcun bruse!

De er i himlens baand.

Og fra hjemmene svinger hans aand sig op over fædrelandet, hvis pris
ingen salmedigter har sunget som han:

Syng med os baade marJc og sJcov,

Syng med os baade land og hav.

*

Fædreneland!

Ved den maigrønne strand, o. s. v.

Hans brændende fædrelandskjærlighed*) kunde sommetider saa-ledes rive
ham med sig, at danefolket kom med i salmerne som et nyt paktesfolk,
som hjertefolket i norden; der høres midt i den hellige hymne ligesom
en skurrende tone, ligesom en efterklang fra politikerens og patriotens
taler, naar han flammed op ved tanken paa nabofolkets uret og vold.

Lad os ikke gaa for strengt i rette med ham for dette udbrud af hans
glødende fædrelandskjærlighed, lad os huske, at saamangen stor vækkelse
i kirkens historie har gaaet haand i haand med en national opvaagnen:
Huss’ i Bøhmen, Luthers’ i Tyskland!

*) I lys af Guds fred stod i bitreste sorg

For Danmarks folk hans trøst som en skinnende borg,

synger Bjørnson.Vi kristne trænger kanske imellem til at mindes om den
store naade af Gud, at Han har git os et godt hjem paa jorden, den dyre
arv og eie, vore fædre har levnet os. Blix, der vistnok som salmedigter
har lært meget af Grundtvig, har fulgt ham her i sin herlige
fædrelandssalme:

Gud signe vort dyre fædreland Og lat det som hagen bløma!

Han har undgaat det farlige skjær at synge en falsk national
chauvinisme ind i hjerterne.

Om hjemmet og fædrelandet med dets sprog, de dyreste timelige goder,
Grundtvig kjender, samler hans hellige poesi sig, naar den forlader det
specifik kristelige.

Vuggen og graven omrammer menneskelivet, de er livsdagens morgen og
aften.

Som han sang om vuggen og barnedagene, saa sang han lige saa gjerne om
livets aftenstund, om de dage, da vi biir børn igjen for at vende
tilbage til vort udspring.

Alderdommen — døden — graven er temaer, som ofte varieres paa den
grundtvigske harpe.

Men heller ikke her fornægter den sin eiendommelighed.

Den pietistiske salmedigtning dvæler gjerne ved døden, ved den kristnes
afsked fra verden: længslen efter det bedre liv

vokste i forhold til de tunge erfaringer, Brorson og hans venner gjorde
under sit arbeide for at vække levende kristendom i de store
kirkemasser. De forstirred sig paa den religiøse og moralske sløvhed og
slaphed og følte sig i høi grad hjemløse i denne verden. De kan vel
ikke altid frikjendes for et ensidigt syn paa kristendommen, en sygelig
religiøsitet.

Grundtvig er da paa den anden side bleven beskyldt for at finde verden
bedre, end den i virkeligheden er, for et ensidigt lyst livssyn: „den
glade kristendom“.

Det er sandt: navnlig fra hans anden ungdom, tiden efter1839, da han 56
aar gammel igjen indtraadte i statskirkens tjeneste som prest til
Vartou, er der en freidighed, en livsglæde, et lyst haab om vekst for
alt kristeligt og menneskeligt aandsliv i Danmark, som slaar os imøde
fra alt, han taler, synger og skriver.

Men havde han ikke det rette alvor, den rette kristelige
pilgrimsfølelse, saa havde han vistnok ikke kunnet skrive de mange
salmer om alderdom, død og grav, som hører til perlerne i hans
digtning.

Dødstanken har tidlig bevæget ham, vi ved det om de tunge tider efter
dimisprækenen i 1810, og der findes ypperlige salmer af denne art fra
hans manddomsdage:

Her mødes alle veie

blev digtet i 1824, kort tid før striden med Clausen, Som markens
blomst henvisner fage

i selve stridens aar (1825).

Men de ypperste af døds- og gravsalmerne er netop fra hans anden ungdom
(1839—1872):

At sige verden ret farvel

(1843),

Som dugg paa slagne enge En liden stund

(1860),

(trykt efter hans død).

Græd kun Marta! græd, Marie!

(trykt efter hans død).

De, som med taarer saa,

Med frydesang skal høste

(trykt efter hans død).Fra alle disse aartier foreligger salmer som
vidnesbyrd om, at han med Paulus har kunnet hekjende: At leve er mig

Kristus og at dø en vinding.

Men heller ikke gravsalmerne fornegter sit udspring: de pietistiske
salmedigteres subjektive tone, jegtonen høres ikke ofte. Grundtvig
glemte aldrig broderskabet, de helliges samfund, det kjærlighedens
haand, som hinder alle Herrens disciple sammen, han glemmer heller ikke
ved graven den stund, da den bror eller søster, som gj emmes dér, blev
et lem af Herrens legeme.

Se t. eks. det dybe, herlige vers i salmen Her mødes alle veie:

Men Han, til hvem vi spæde Alt hares i vor daab,

Forbød vor samfundslej æde At sørge uden haab.

Hvor til Gud Faders ære Vor Frelser høit opfor,

Der skal hans tjener være Med ham, den Herre stor.

Hvor klinger ikke tonen om daaben og samfundskjæden egte grundtvigsk!

Hvilken mandig kraft og samtidig hvilken dyb erkjendelse af menneskelig
ringhed og guddommelig høihed toner ikke gjennem denne hans salme om
alderdommen:

For dig, vor Herre, som dage kun Aartusinder er at regne —

denne malmfulde salme efter Moses, den Guds mands bøn (den 90de mellem
Davidssalmerne). Den i salmebøgerne brugte form er en forkortning af et
større kvæde Moses i ørken (etaf hans bibelhistoriske kvæder. Se af den
store salmesamling. Bind H, no. 23).

En strofe som følgende maa kaldes mesterlig i sproglig henseende:

Som blomsten falmer hver rosenkind,

Som græs er de kjæmper gjæve,

De vises kunstige hjernespind Henveires som spindelvæve.YL

De grundtvigste salmers aand og tone er helt igjennem bibelsk.

Af digterens kamp mod den saakaldte skrifttheologi, „med sin nye pave,
papirpaven“, som han pleiede at udtrykke sig, af hans stadige tale om
sakramentordet som det levende og livsskabende til forskjel fra
skriftordet som kun oplysende, har man hentet grunde for den atter og
atter gjentagne, i den senere tid dog mindre høirøstede paastand om
Grundtvigs mangel paa respekt og ærbødighed for bibelen. Ingen paastand
er dog mere grundløs: skulde digteren være kommet til et saa-dant
standpunkt, han, som i 1810 tordned mod de rationalistiske presters
afvigelse fra den bibelske kristendom, han, som i de følgende aar la
bibelens maalestok paa alt aandsliv (f. eks. i Verdenskrøniken af
1812), bibelens ensomme kjæmpe, som Baggesen kaldte ham — det vilde
været et frafald, ja, et forræderi, som var uforklarligt, naar man
mindes hele hans mægtige kirkerensende og samlede virksomhed.

Nei, de sterke udtryk mod skrifttheologeme skriver sig fra et fra deres
forskjelligt syn paa kristenlivets oprindelse, paa det reale i
kristendommen, som er ældre end skriften, paa sakramenterne, paa pakten
og paktesordet, vilkaaret for atvære et Guds barm, et medlem af Herrens
hellige almindelige kirke.

I stridens hede faldt dog mangt et uoverveiet ord, som han neppe vilde
opretholde, om det skulde veies paa dommens guldvegt.

Og hans eiendommelige syn, „den kirkelige anskuelse41, har visselig
mangen en gang farvet en salme, git den et præg, der minder om polemik,
og hos alle dem, som ikke kan dele hans betoning af det sakramentale
ord, virker forstyrrende.

Det er gaat med disse salmer som med alle, der er farvet af en bestemt
tids theologiske særpræg, de er ikke blit hele kirkens eiendom, men
yndes kun af de specifik grundtvigske kredse.

Det biir vel saa ogsaa i længden, tør vi si uden at ville være
spaamænd, at de salmer, som er præget af bibelsk kristendom alene uden
reminiscenser fra den theologiske strid, vil leve og synges ned gjennem
tiderne omkap med de bedste af Kingos og Brorsons 3almer.

Og af saadanne er der en rigdom: hvor mange bygger ikke paa specielle
bibelhistoriske begivenheder, hvor mange besynger ikke bibelens,
s'aavel det gamle som det ny testamentes, mænd og kvinder!

Hvor ofte toner ikke paa Grundtvigs harpe Hans pris, Frelserens,

som her blev kjød,

men for til himmels hvid og rød!

Davids salmer har han gjengivet rythmisk mer eller mindre frit, andre
af det gamle testamentes hymner har han udsat til sang, ligesaa de faa
hymner i det nye testamente.

Eller se paa de bedste af hans originale: de bunder i bibelen. Med
forkjærlighed anvendes bibelske billeder, og med lethed kan man paavise
citater af bibelsteder rundt om i dem alle.Lad os ta en enkelt instar
omnium:

Kirken den er et gammelt hus.

(Yi citerer den efter den forkortede udgave, 7 vers; den havde
oprindelig 9).

V. 1. Matth. 16, 18, 11, 28.

Y. 2. 1 Kg. 8, 27. Hebr. 8, 5.

1 Kor. 3, 16. 6,19.

V. 3. Efes. 2, 20—22. 4, 5.

Matth. 18, 20.

V. 4. Matth. 17, 4.

Joh. 6, 63.

1 Tim. 4, 5.

Y. 5. Salme 84.

Salme 87.

V, 6. Hebr. 13, 8.

Aabenbar. 1,18.

V. 7. Joh. 14,19. 14,29. 14,27.

og m. H. steder.

Han kunde ta et enkelt vers af den hellige skrift og deraf digte en hel
salme.

Saaledes er den i de grundtvigske kredse saa yndede

salme

Trods længselens smerte Sig ei i dit hjerte:

Hvem farer i afgrunden ned?

Min frelser, den søde.

Mig op fra de døde,

At hente til fryd og til fred!

o. s. v.

en poetisk gjengivelse af Pauli ord i Som. 10, 6—9.

Salmen ender med det liflige vers:Han hjertet tiltaler,

Han hjertet husvaler,

Han svarer som Gud til sit navn;

Naar hjertet med varme Om navnet slaar arme,

Vor Frelser vi tager i favn!

Hans kjærlighed til og fortrolighed med bibelen fremlyser af utallige
steder i hans salmer.

Derfor, som han havde sunget i ungdommen ved reforma-tionsf esten 1817:

Guds ord, det er vort arvegods,

Det skal vor ajlcoms være,

saa kunde han ogsaa i sin høie alderdom, 84 aar gammel, vidne I

Bog over høger, vor hellige skrift!

Ei skal du glemmes i sangen:

Mindet for slegten om ordets hedrift,

Vidne fra tid forbigangen,

Skjænket Guds folk til opmuntring og trøst,

Naar de undvære maa seernes røst,

Guds engle til skyen dig løfte.Hvad nu salmernes form overhovedet
angaar, da er meget sagt derom i disse ord: Grundtvig var digter af
Guds naade,

først og sidst digter.

Dette kan slet ikke siges om alle dem, som har digtet salmer, ofte
kjemefulde salmer af egte kristeligt indhold. Poesiens tone fandt ikke
alle. De havde ikke dens sterke vinger til flugt.

Men saa meget større pris skal vi sætte paa de store salmedigtere, som
vi nordmænd har fælles med vore danske brødre: Kingo og Brorson var
egte digtere; derfor er deres salmer, saa forskj ellige de end er, som
tiden og digterne var forskjellige, dog lige i dette:

bibelsk indhold, poetisk tone og form.

Dette gjælder ogsaa nordlændingernes salmedigter Peter Vass og vor tids
norske Landstad og Blix.

Og Grundtvig viger ikke for nogen af dem. Han er visselig uden
sammenligning den i poetisk henseende ypperste af dem alle.

Det er sagt af hans søn, at alt, hvad den gamle rørteved, blev for ham
til poesi, poesien var hans modersmaal, det selvfølgelige ligefremme
udtryk for hans tanker.

Sønnen kalder poesien den bro, som for faderen forbandt himmel med
jord. Der er gjort indsigelse mod dette udtryk*), og med rette: ikke
noget saa luftigt som poesien, nei kristentroen var den regnbuebro, som
for ham bandt himlen til jorden.

Men naar han vidnede om denne tro og denne kjærlighed i tale og i
skrift, da formed det sig til poesi, tankerne klædte sig af sig selv i
digtningens dragt.

Det kommer allerede frem i hans prækener, navnlig i Søndagsbogen, som
jo (se ovenfor, side 10) havde givet en anmelder stødet til at opmuntre
forfatteren til salmedigtning.

Prædikenen er i slegt med poesien, ogsaa i den kommer den varme
følelse, den kraftige fantasi vel med. Men først i salmen kommer den
kristelige poesi til sin fulde ret. Grundtvigs salmer er da ogsaa
høipoetiske, løftet op i poesiens høiere sfære og med evne til at løfte
os med sig.

Derfor egner de sig ogsaa for toner som de bedste af Kingos i
Sjungekoret og Brorsons i Svanesangen, ja maa i grunden helst synges
for at komme til sin ret.

De har da ogsaa lokket tonedigtere til sig: Weyse,

Rung, Barnekov, Nid,z horn, ja de har saa at sige skabt en
salmemusiker: vor udmærkede Ludvig IAndemann (7 1887) var neppe blit
den store salmekomponist, han blev, om ikke Grundtvigs salmer havde
vakt de slumrende toner i hans bryst.

Kunstens sprog er billedsprog.

Den henter sine billeder fra naturen og menneskelivet.

Som de kristelige digtere før ham gik Grundtvig i mesterens skole:
Herrens parabler, Hans bergprædiken og andre

taler klinger igjen i det grundtvigske billedsprog; men ved siden heraf
minder det vel især om de gode gamle ordsprog, der

!) Af Monrad. Studier, Side 18.lever paa folkemunde, og som han
allerede i barneaarene havde lært af gamle Malene.

Heri følger han ældre dansk-norske salmedigtere: Hans Kristensen Sthen,
Thomas Kingo og Peter Dass.

Som disse og kanske i sterkere grad end de har han lært af folkevisen
og efter ham Landstad og Blix hos os.

Folkevisens betydning for nordens nationale literatur kan ikke skattes
høit nok. At kristendommen gjennem disse salmedigtere har sluttet en
pakt med det nationale liv, er en Guds styrelse, vi ikke kan fuldtakke
ham for.

Grundtvigs stil minder sommetider ved sin fyndige, knappe, malmfulde
tone om ordsprog, saa man med lethed har kunnet løsne vers udaf hans
salmer og sange og bruge dem som ordsprog:

Hvad solskin er for det sorte muld,

Er sand oplysning for muldets frænde;

Langt mere værd end det røde guld Det er sin Gud og sig selv at
lejende.

* *

*

Mindet lader som ingenting,

Er dog et lønligt kildespring.

* *

*

Kirkeklokke! Mellem ædle malme Mageløs er for mit hjerte du!

* *

*

Kirkeklokke! Ei til hovedstøder Støbtes du, men til den lille by.

* *

*

Den mand har aldrig levet,

Som klog paa det er blevet,

Han først ei havde kjær.

* *

*

Sommerfelt: Grundtvig som salmedigter.

4Helten ei med strømmen følger,

Paa ham brydes tidens bølger,

Over ham vel skummet gctar,

Men forsølver kun hans haar.

Den danske lyriks gjenfødelse i vort aarhundrede ved Øhlenschldger
formidles ved den nyvakte interesse for den gamle folkevise,
kjæmpevisen; den norske romantik staar i en lignende gjæld til vore
folkeviser, som Landstad og Sophus Bugge m. fl. har samlet.

Grundtvig slutted sig som digter til Øhlenschlager.

Han synger:

Alene dybt i norden har jeg hjemme.

Ja han var i grunden mere hjemmevant i norden end Aladdins digter.

Selv regner han, som ovenfor sagt, sin salmedigtnings udspring fra den
gamle dagvise, som han fornyed i pinsesalmen af 1825. Denne er helt
igjennem i folkevisestil. Landstad følger ham lige efter i sin gribende
skjønne

Jeg ved mig en søvn i Jesu navn.

Paaskemorgen Slukker sorgen,

Slukker sorgen til evig tid

minder ved sin gjentagelse af strofernes første halvdel om folkevisen.

Blix følger ham efter i julesalmen

Kling no klokka,

i langfredagssalmen

Gode hyrding,

Konungs vyrdingog i pinsesalmen

Kvitsundagen

Kyrkjehagen.

Intimationen:

Paaskemorgen

er optaget efter en af Brorsons i Svanesangen.

Folkevisetonen er ogsaa mesterlig truffet i den populære Apostlerne sad
i Jerusalem.

Navnlig i sin oprindelige, fyldigere form, med de 4 senere udeladte
strofer, minder den om den naive, kunstløse folkedigtning fra
middelalderen, slig som den bl. a. fremtraadte i de saakaldte mysterier
med deres dristige tildigtning til den evangeliske fortælling.

Gud Fader optræder samtalende med sin Søn og sine hellige engle, de
bibelske personligheder aabenbarer sig gjennem dialog, og
begivenhederne følger slag i slag. Som bekjendt har det moderne
skuespil udviklet sig af disse mysterier.

I Grundtvigs salme lyder 2den strofes slutning og 3die strofe saaledes:

J)er taltes om dem i himmerig,

Der blev deres navne skrevet.

Der taltes om dem, som livets ord Nu skulde med kraft forkynde,

Om himmelglæden ved Herrens lord,

Som skulde paa jord begynde.

Efter dette heder det i salmens oprindelige form:

Gud Fader, Han sagde: er det ei nok Til fred og fryd dernede,

Jeg sender din kirke en engleslcok At synge med folk og bede!Vor
Frelser, Han svared: Du véd det bedst,

Hvorfor jeg paa korset døde,

Det var for en glædelig pinsefest,

Saa hjerter og tunger gløde!

Gud Fader, Han sagde: velan, min Søn!

Sfcal hjertet for himlen brænde,

Livsaanden, som luer hos os i løn,

Maa ilden paa jord optænde!

Den Aand, som nu kun er min og din,

Vi maa da med smaafolk dele,

Og skjænke dem lidt af den søde vin,

Som fryder os i det hele!

Saa følger:

Da hørtes paa Sion der sus og brus

O. S. V.

Slig foreligger salmen i den første trykte udgave, 1843 (der gives en
ældre, utrykt form fra 1840). I P. A. Fengers tillæg til salmebogen
(1845) er disse 4 strofer, vistnok med Grundtvigs samtykke, strøgne. Og
salmen har vundet derved.

Yi er ikke naive nok til at kunne helt tiltales af denne i digterens
fantasi hjemmehørende samtale. Den forekommer os som en poetisk leg,
der ikke rigtig stemmer med det hellige emne. Og salmen klinger trods
bortskjæringen helstøbt.

Med sine om folkemelodierne mindende toner — Linde-manns (af 1860) er
os nordmænd kjærest — er salmen blit uadskillelig fra vor pinsefest.

Kjæmpetonevisen lyder ogsaa vakkert i

Guds menighed, syng for vor Skabes• i løn med sit dobbelte omkvæd og
den i samme rythmus digtede Guds engle i flok! synger liflig i kor.Her
kan ogsaa nævnes aftensalmen

Den lyse dag forgangen nu er,

Og natten hun falder nu paa

med sit deilige omkvæd

Glæde os Gud i himmerig!

Det er gamle Sthens dybe aftensalme, som Grundtvig har efterdigtet.

At han ved siden deraf har omarbeidet Sthens egen salme, kan derimod
ikke roses.

I det hele taget merker man ikke altid den varsomme haand, som kun „vil
viske støvet af de gamle smykker11 (Peter Erasmrn Mullers ord om
Grundtvigs overførelse til salmebogen af ældre salmer), naar man læser
hans redaktion af de ældre danske salmer. Der er en hel del baade af
Kingos og Brorsons mest kjendte og kjære salmer, som han har omdigtet
istedetfor at afpudse dem, om de hist og her kunde trænge et
gammeldags, enten uforstaaeligt eller for os usmageligt udtryk ombyttet
med et bedre. Vi skulde her ønsket større pietet mod hans syngemestere,
ikke denne suveræne vilkaarlighed, som kan komme til at straffe sig paa
ham selv. Thi vi véd ikke, hvordan smagen biir i kommende tider.

Hans egen poetiske diktion er desuden ingenlunde pletfri, hvorom siden.

Derimod har Grundtvig givet os oversættelser af græske, latinske,
angel-sachsiske og engelske hymner, som er rene perler.

F. eks fra græsk: En vekselsang mellem menigheden og

børnene paa konfirmationsfesten :

Du tøile paa folerne vilde!

Du, vinge for fuglene stille!

en herlig antifoni til Frelserens pris. Og en række jule-,paaske- og
pinsesange, som er mesterlig gjengivne, mer eller mindre frit:

Betlehem i Juda egne,

Vær nu stolt og sjæleglad!

* *

*

Med sin alabaster-lcrukke,

Fuld af salve dyrebar,

Hun, som maatte skamfuld sukke:

Herre, ynkes! Herre, spar!

Kom, med hjertet sønderknuset Ind i farisæer-huset,

Hvor til bords den rene sad.

* *

*

Idag sukker helved og klager.

* *

*

Herrens veninder!

Apostelinder!

Salige prise vi eder i dag!

Lys fra graven,

Rosen fra dødninge-haven B)'agte først I under sørgehustag.

* *

*

Hvi er dine klæder saa røde?

* *

*

Himlene, talsmand! fortælle din ære.

Af latinske skal ker kun nævnes

Hil dig Frelser og Forsoner efter Bernhard af Clairvaux’Salve Mundi
Saluture,

en salme, der er saa dyb og fin, saavel i original som i oversættelse,
at den ikke bør savnes i nogen kirkesalmebog. Den savnes saart i
Landstads, medens Hauges har den.

Hvad ligger der ikke i strofer som disse:

Dog jeg tror: af dine vunder Væld udsprang til stort vidunder,

Mægtigt til hver sten at vælte.

Til isbjerge selv at smelte,

Til at tvætte hjertet rent.

Derfor heder jeg med taarer:

Led den ind i mine aarer Floden, som han klipper vælte,

Floden, som han isbjerg smelte,

Som han blodshyld tvætte af!

Du, som har dig selv mig givet,

Lad i dig mig elske livet,

Saa for dig hun hjertet banker,

Saa hun du i mine tanker Er den dybe sammenhæng!

Fra anyelsachsisk, et sprog, hvis literatur Grundtvig har gjenopvakt
sansen for i selve England, overførte han paa dansk mange liflige
salmer og hymner.

Vi skal kun minde om Kædmons eiendommelige kvæde:

I hveld blev der banket paa helvedes part,

sangen om Kristi nedfart til dødsriget med den samme opfatning af dette
dunkle led i trosbekjendelsen, som vi finder hos Dante (Divina
Commedia, Inferno 3die sang).

Angelsachsernes og deres sønner englændernes kirke interesserte
Grundtvig mest udenfor de nordiske.Derfor finder vi ogsaa mange
engelske salmer mellem de oversatte. Saaledes Montgomerys

Følger med til urtegaarden (Oo to dark Oethsemaneh!)

og Du, som gaar ud

Fra den levende Gud

og daabssalmen

0 lad din Aand nu med os være (Jesus, we lift our souls to Thee!)

Af tyske finder vi mange i Sångverket, mest af Lutlwrs salmer.vin.

Hvad valget af naturbillederne angaar, da slaar det en opmerksom læser
straks, at Grundtvig er slettelandets søn, en danske, nærmest ødanske;
han var jo en sjællænder. Det frugtbare og smilende, det idylliske,
fredelige og milde i Sjællands natur speiler sig stadig i hans
digtning, ogsaa i hans salmer. Og det blaa, friske, aabne hav, det let
bevægelige, har ogsaa præget hans som anden dansk poesi.

Da vennen Busck havde sat ham istand til at leve helt for sin
salmedigtning, leiede han i sommeren 1835 et par værelser ude ved
Emilies kilde og begyndte her at nynne paa de gamle salmer. „De klinge
deiligt i mit øre med det blaa hav og den blaa himmel for øie“.

Der er som fødselsmerker ved mange af hans originale salmer fra dette
deres fødested ved Øresund, vel Danmarks skjønneste strand.

De, som hørte ham tale, mindes det stadig gjenvendende udtryk, naar
fædrelandet nævntes: Danmark deiligst vang og vænge, som fik en
eiendommelig dyb klang i hans mund.

lyngen, som prydes af de mangefarvede vilde blomster og randes af den
herlige bøgeskov med sine svale skygger,

luften, fri og aaben til alle kanter, hvor vaarfuglen, den muntre lerke
slaar sine triller høit i sky,havet, som sender sine friske bølger ind
mod den hvide sand, havet, hvori solen dukker sig hver kveld for nyfødt
næste morgen atter at gaa sin hane — se dér naturs c eneriet for
Grundtvigs sange og salmer.

Og menneskelivet i en slig natur har gode og jævne kaar. Livssynet biir
lyst og freidigt. Saaledes saa ogsaa Grundtvig, jo længere han leved,
lysere og lysere paa livet, hvorfor modstanderne gjerne spotted ham og
hans venner som „de glade kristne Men netop denne lyse, freidige
kristendom stemmer som før sagt saavel med det danske folkenaturel.

En undtagelse som Kierkegaard stadfæster kun regelen. Kanske Jyllands
natur, som en kritiker har ment (Brandes), har sat sit stempel paa den
Kierkegaardske familie: „i Søren Kierkegaards skrifter føler vi ligesom
et pust fra heden “.

Men han har da heller ikke sat synderlig dybe merker i det danske
aandsliv, snarere paavirket fremmede, som hos os Ibsen og flere tyske
theologer.

Grundtvigs sprogtone og billedsprog danner derfor den sterkeste
kontrast til vore digteres. Hos ham ser vi ingen slagskygger af det
mørke, truende fjeld, ikke vestlandsbondens ensomhedsfølelse og
grublerier, ikke høifjeldets vilde storhed, ikke kampen for livet med
dets bitterhed og trods. De har aldrig afgivet ham billeder.

Som egte digter kunde han bare synge om det, han af selvsyn kjendte, om
det, han havde kjært.*)

Der er altid sol over hans salmer: helst flyttes vi hen til en idyllisk
sjællandsk landsby, hvor alt er stille og fredeligt, hvor livet gaar
sin jævne gang og navnlig sommerkvelden er af en betagende skjønhed og
fred, som den skildres i den deilige

*) Kun hvad jeg kjender, Derom kan jeg synge,

siger Claus Frimann.Kirkeklokke! ei til hovedstøder Støbtes du, men til
den lille by,

Hvor det høres trindt, naar barnet græder Og ind,dysses mildt ved
vuggesang *).

Derfor kunde han ogsaa uden møie synge barnesange omkap med sin ven
Ingemann:

Morgenstund

Har guld i mund.

Alt staar i Guds Faderhaand.

Sov sødt, barnlille!

Lille Guds barn hvad skader dig?

Kornets liv, blomstens skjønhed og duft, græssets korte saga afgir hans
mest yndede billeder. Lerken, vaarfuglen, er hans yndling, aa ja,
graaspurven med. I det hele taget er det blomsten og fuglen, som er
hans læremester i naturen efter Herrens anvisning i bergprækenen. Hvor
mange gange mon har han anvendt denne sammenligning i sine salmer:

Ser til fuglene i luften,

Hvor de svinge sig med' sang,

Ser til blomsterne med duften,

Hvor de pryder eng og vang,

Ser og lægger dem paa sinde Som et speil for mand og kvinde!

I sangen Lille Guds barn varieres de samme billeder.

Selv dødens gru mildnes ved disse billeder : rædslernes konge staar
ikke i sin frygtelige majestæt for os i disse sal-

*) Se nærmere herom i pastor Monrads udmerkede skrift Studier, side 65
flg.mer. Nu, det er visselig kristentroen, som ene formaar at betage
døden dens rædsel, graven dens mørke, dette skyldes det straalende
haab, som „kaster glans paa forkrænkelsens grave“ (Birkedal); men de
valgte billeder bidrager ogsaa sit dertil. Som han i Kirkeklokken havde
ønsket sig selv en stille, fredlyst død uden langvarig kamp:

Meld da, min kjære, saa det fryder:

Han sov hen, som sol i høst gaar ned —

et ønske, der paa en forunderlig maade gik i opfyldelse — saa er der
ogsaa over hans dødssalmer noget lyst og fredeligt., som dæmper sorgen:

Se t. eks. dette fine billede:

Som dugg paa slagne enge,

Saa falder livets ord Paa kristnes sottesenge;

Deraf er trøsten stor,

Og haabet gjennem døden Deraf er førstegrøden;

Forvundet er derved Al dødens bitterhed.

Mose billede: Vi visner lien som markens blomst (salme

90), det er netop et af vor digters yndlingsbilleder, anvendt i mange
døds- og gravsalmer:

For dig, o Herre, som dage kun Aartusinder er at regne.

En liden stund I rosens lund Vi rødme kun Og blegne.Som markens blomst
henvisner fage.

Saa samles vi til vore fædre.

Salmehistorikeren Brandt har først paavist vore tre store salmedigteres
yndlingsbilleder, som hænger sammen med deres hele aandspræg: Kingos er
solen, Brorsons er rosen, Grundtvigs er fuglen.

Kingos salmer er først og sidst Kristus-sahner: forsoneren,
seierherren, den opstandne frelser straaler for denne digter som solen,
der bryder gjennem de mørke uveirsskyer.

Brorsons er Jesus-salmer: han dvæler gjeme ved den fornedrede Jesus, de
fattiges og lidendes ven, der kun ret forstaaes af de fattige i aanden.
I stilheden, i lønkamret lærer disse ham ret at kjende; thi han er som
rosen, der dufter stille, men sterkt.

Grundtvigs salmer er oawJssalmer: Helligaanden, livsskaberen, hæver vor
aand med sig op til lysets og livets boliger. Men i hjertet,
kjærlighedens, følelseslivets sæde, dér maa aandefuglen fæste bo:

Aandefuglen bygger rede

Kun i hjertets rosenskud,

Aandesyn og sang her nede I den rede ruges ud,

Saa i duften sammenføie Sig det dybe og det høie.

* *

*

Hvad ordvalget angaar, da har, som før sagt, Grundtvig allerede fra
barndommen af samlet paa gamle gode, ærlige danske ord: mange, som var
forvist til borgestuen, mens fremmedordene havde sat sig i høisædet i
bondens gaard, har han igjen trukket frem og bragt til hæder og
værdighed.

Ogsaa i dette stykke følger han i Kingos spor, som i sintilegnelse til
dronning Charlotte Amalie af Sjungekorets 2den part kan vidne om sin
kjærlighed til modersmaalet og „trodse dem, der agter haant om det
eller og indbilder sig, fordi de ikke vil forstaa det, at det er et
vadmelssprog, som de ei gider at tage paa sine silketunger“.

Som Kingo var han dansk i sind og tale: han ikke alene sang
modersmaalets pris i sin deilige

Moders navn er en himmelsk lycl,

Saa vide som bølgen blaaner,

men han har baade ved sine prosaiske og poetiske skrifter beriget
skriftsproget med en skare egte danske ord og vendinger, som før kun
havde lydt paa den simple mands læber.

Naar han holdt paa med at oversætte Saxe og Snorre, da gik han som
Luther under bibeloversættelsen til folket i dets hjem og gjerning for
at finde de rette folkelige, de malm-fulde og fyndige ord.

Saaledes er ogsaa sproget i salmerne friskt og oprindeligt, sommetider
for os nordmænd uforstaaeligt, som det gaar, naar ikke det fælles
kultur- og literatursprog, men det jævne, dagligdagse sprog, det
levende sprog, som det lyder i barnekamret og i dagligstuen, i
borgestuen og paa verkstedet skal tjene som salmernes og sangenes
sprog.

Men her ligger en fare nær. Alt aandeligt vil efter sit forskjellige
indhold kræve sin forskjellige form. Naar mennesket staar ansigt til
ansigt med sin Gud, naar vi samles om det største, det høieste og
dybeste, da sømmer det sig, at vi træder frem i hellig prydelse.

Der er ord, som i og for sig maa kaldes lave, fordi de betegner det
lave, det smudsige, det urene, og der er paa den anden side ord, som
ved brugen er slidt, saa de har tabt i værdi. Slige ord klinger ikke
godt i den høiere stil, heller ikke i det religiøse sprog, hvad enten
det gjælder prosa eller poesi.Her er ikke den grundtvigske salme
pletfri. Som den i rythmus sommetider kan være skjødesløs og synde mod
proso-diens love, saa hænder det ikke saa sj elden, at et og andet ord
ved sin skurrende klang forstyrrer stemningen.

Dette gjælder saavel hans oversatte som hans originale salmer.

Men for en nordmand er det her vanskeligt at fælde en retfærdig dom:
der kan jo være ord og udtryk, som støder os, men ikke digterens
landsmænd.

Og disse er i dette tilfælde de nærmeste til at dømme. Vi bør derfor
vogte os for at fælde en forhastet dom.

Men der findes hos ham visselig ogsaa ord og vendinger, som støder
danske ligesaa vel som norske øren.

Hvor kan ikke et eneste ord forstyrre den høitidsfulde stemning!

Brorsons jule-salme

Den yndigste rose er funden

er saa skjær og fin, saaledes gjennemglødet af kjærlighed til
Frelseren, saa fuld af hellig poesi, at den vil leve, saalænge der
gives danske og norske kristne. Men hvor skjæmmes ikke første strofe af
„den deiligste pode“, et udtryk, som siden Brorsons tid har faat en
reDt komisk klang. Ordet er blit udslidt, det støder, som en stygt
paasat lap skjæmmer en fin klædning.

Noget lignende kan vel paavises hist og her hos Grundtvig; men hans
klassiske salmer er dog fri for denne lyde.!

Han har visselig havt et fint sprogøre; han som kunde skjæmte ret
folkelig i skrift og tale, vidste vel at finde de ædleste udtryk i
høitidssalmen.

Naar han skrev krønikerim over den bibelske historie, kunde han slaa an
en tone som denne:Kong Farao var en ugudelig hop, han sagde: „det varer
for længe med svøben at slide ebræerne op, smid ud deres nyfødte
drenge!

Ja smid dem i Nilen trods kjærringesnak, saa faar vi dog endelig has
paa det rak“,

Det skulde han sige saa sagte, man véd ikke, hvad man kan magte.

Det er visselig et ypperligt vers; men med salmetonen vilde det ikke
stemme.

I salmen finder man sjelden slige drastiske udtryk. Dog kan det hænde.
Naar saaledes en af høimessesalmerne begynder slig:

Farlig er Falskeblakkens tid,

saa er det vel ikke bare et norsk øre, som stødes. Falskeblakken skal
betegne Antikrist, enten fordi navnet efter sin etymologi (Blake en af
de mænd, som lumskelig lokked kong Knut den hellige i en fælde) betyr
en Judas, der under venskabs hyklermaske skjuler et ondt, hadefuldt
sind, eller det hænger sammen med black: sort (engelsk). Udtrykket
klinger ialfald temmelig vulgært.Han er seeren, profeten mellem
salmedigterne. Derfor elsked han mellem de bibelske bøger Johannes’
Aabenbarin/g.

Sendebrevene i dette skrift (kap. 2 og 3) bar ban tolket i
Kristenhedens Syvstjeme (1860). Han ser i dem ikke bare
formaningsskrivelser til visse menigheder i Lille-Asia, men profetiske
billeder af kirkens historie ud gjennem tiderne: hebræer-menigheden,
græker-, romer-, angler-, ty sker-menigheden og den nordiske menighed.
Og han aner den syvende menighed i Hindostan.

Til apokalyptikerens dunkle syner har han føiet sine egne, der stundom
er ligesaa dunkle som apokalypsens, men lig dem, ret som det er, skyder
tankelyn, der kaster et overraskende lys over livets gaader.

Man kunde gi ham lig Johannes evangelist ørnen til sindbillede: paa
sterke aandsvinger hæver han sig op og skuer langt ind i fremtiden.

Som han havde fremdraget Apostelsymbolet og løftet det høit som det
samlende banner for alle Kristi stridsmænd, saa har han ogsaa i sine
salmer kunnet svinge sig op over kirkens nuværende splittede kaar og
drømme sig ind i en kommende herlighedstid, da forjættelsen paa første
pinsefest er gaaet i opfyldelse.

Sommerfelt: Grundtvig som salmedigter.En af hans mest poetiske salmer
er saaledes pinsesalmen fra 1843 :

I al sin glans nu straaler solen.

Oprindelig (i den utrykte samling: „Salmeblade til kirke-

bod11) begyndte den:

Opblomstrer nu Guds kirkevange,

Gjenlyder trindt af lærkes ange,

Nu leom vor pinselilietid.

Der er neppe digtet en salme mer rig paa hellig begeistring, mere
gjennemglødet af den Aand, som tændte ildtunger paa Herrens apostler
den første pinsefest. I ingen salme har digteren hævet sig høiere over
de lave tuer, over de stængende og skillende nationale og
konfessionelle grænser. Derved biir salmen profetisk.

Thi endnu vil der løbe meget vand i stranden, før der med fuld sandhed
kan synges:

Opvaagner alle dybe toner Til pris for menneskets forsoner!

Forsamles alle tungemaal I takkesangens offerskaal!

Istemmer over Herrens bord,

Nu menighedens fulde kor!

I Jesu navn da tungen gløder Hos hedninger saavel som jøder;

I Jesu-navnets offerskaal Hensmelter alle modersmaal;

I Jesu navn udbryder da Det evige Halleluja!

Engang, det er alle kristnes haab, er atter det skilte bøiet sammen,
engang skal der ikke mere spørges efter nation ellerkonfession, engang
skal der ogsaa udvortes kjendelig være én hjord, som der er én hyrde.

Men før den tilstand er indtraadt, drømmer seeren om en rig fremtid for
den nordiske menighed: fordi nordboen (efter hans syn paa den nordiske
mytologi) allerede i hedenold næred saa ideelt et livssyn, har paa saa
dybe længsler, derfor tror han paa en rig udfoldelse af kristenlivet i
norden, naar „livsoplysningen “ er bleven en magt i folkelivet.

Slige tanker om en særegen betydning og opgave for nordens kristenfolk
kommer af og til frem i hans salmer.

Men hans storhed som salmedigter ligger ikke her.

Den ligger i hans evne til at synge det fælleskristelige ind i
hjerterne, til enfoldig, saa børn kan gribe det, og dog fyldig og
eiendommelig, ja dybsindig gi sangens skjønne udtryk for den
kristentro, som er, som var, som bliver, naar striden mellem de
kirkelige og skrifttheologerne forlængst er glemt.Lys og liv — det er
grundordene i den grundtvigske ordskat. Atter og atter vender de
tilbage i hans forkyndelse, atter og atter toner de fra hans
sangerlæber. Por ham staar de udadskillelig forbundne, ja indgaar
ligesom en organisk forbindelse i ordet livsoplysning.

Skolesangen, solsangen, som han selv gjerne kaldte den, begynder som
bekjendt:

Hvad solskin er for det sorte muld,

Er sand oplysning for muldets frænde,

og længere ud i sangen heder det:

Saa livsoplysning i hene nord Vor ungdom blomster og frugt forjætter.

* *

*

Han, som lyset er og livet,

Har sig selv for os hengivet

heder det om Frelseren i salmen

Kjærlighed er lysets kilde, Kjærlighed er livets rod.Det johanneiske
sprog kommer i det hele taget sterkt frem i den grundtvigske
terminologi, som han jo er nærmere aandsbeslegtet med den poetiske
Johannes end med den spekulative Paulus.

Om Ordet læser vi hos Johannes i prologen til evangeliet: I det var
liv, og livet var menneskenes lys (Joh. 1,4).

Dette blev han aldrig træt af at vidne: at der er mange slags
oplysning, lys over naturen, lys over det borgerlige samfundsliv, og
intet menneskeligt var Grundtvig fremmed. Men straalende klart stod det
for ham, at det lys, hvorom skriften taler, det lys, som Vorherre
skjænker, det er et ganske særeget lys. Som kirkeklokken er mageløs
mellem de ædle malme, saa er lyset fra alterbordet, fra prækestolen og
over døbefonten et lys, forskjelligt fra alle andre lys, som skinner
paa menneskets livsvei. Det er et lys, bestemt for det dybeste i
mennesket, for hjertet, et lys, som viser os veien hjem til Faderen. Og
dette lys forudsætter liv — altsaa ikke som rationalisterne mente: at
kristendommen var først og sidst oplysning, og jo mere oplyst vi blev,
desto bedre og lykkeligere. Nei, i os hersker af naturen ikke bare
mørke, men død, derfor trænges først liv, saa kommer lyset i følge.

Troen er paa vor side vilkaaret for, at dette liv skal vorde vor
eiendom, vor herskende kraft.

Dette fik han ogsaa vidne i sin sidste præken, den han holdt paa dødens
terskel, i sit 89de aar, dagen før sin død Det var over evangeliet om
de ti spedalske, 14de søndag efter trefoldighed, han talte I

„Af denne tro paa Guds faderlige miskundhed og naade fødes nødvendig
den hjertelige taknemmelighed, hvoraf den sande taksigelse udspringer
og udtrykker den gjenkjærlighed, der gjør det muligt, at den himmelske
fader kan frelse os, arme syndere fra al løgnens og mørkets og dødens
magt og overføre os fra Satans magt til Guds elskelige Søns rige, hvor
dehjemvendte sønner og døtre evig kappes om at takke i Vorherres Jesu
Kristi navn“.

For sandheden, lyset og livet mod løgnen, mørket og døden hlev denne
lysets ridder ikke træt af at kjæmpe.

Mod og kraft hented han visselig der, hvor de er at finde; men i sangen
søgte han forfriskelse og styrkning til den haarde dyst. Sangen er jo
tosidig som al aandens idræt: paa den ene side en eiendommelig form for
vidnesbyrdet, en bekj endelsesform, paa den anden side en styrkelse af
troen og kjærligheden og haabet ved den opløftelse af sjælen, som al
god kunst vil bringe.

Han var først og fremst kristen, dernæst digter: kristendommen tog hans
poetiske genius i sin tjeneste, saa den hlev til velsignelse for mange
og derved ogsaa til end dybere velsignelse for ham selv.

Men han er et særsyn derved, at hans aand ikke blev sløv, da
alderdommen gjorde hans knæ vaklende og hans hele legeme som et udslidt
klædebon. Derfor kunde han synge lige ind i døden.

Men her som altid er manden ægte.

Der er de digtere, som synes hævede over død og grav, som jubler sin
jordiske undergang imøde, t. eks. Wergeland.

Om det var, fordi han ikke havde kjæmpet saa tung en sjælekamp som
Grundtvig, eller om han var saa helt igjennem et fantasimenneske, at
hans aand kunde svæve høit over al jordens ve og dybe smerte, véd vi
ikke. Hvordan hans syndsbevidsthed og skyldfølelse var, véd vi ikke.

Men om Grundtvig véd vi, at hans lyse, freidige tro paa livet var
dyrekjøbt, og vi véd, at han selv langt op i aarene endnu følte dybt
fristelsen til at hænge ved det jordiske.

I en sang fra 40 aarene — da han altsaa var i seksti-aarsalderen —
klager han :Verden, o verden,

Hvi frister du mig,

End under haarene hvide ?

Og i dødssalmen

At sige verden ret farvel

bekjender han med en inderlighed, som er gjennem personlig:

Ved støvet hænger end min sjæl,

Og ormen hider i dens hæl,

STcjønt du dens hoved knuste.

H. Brun fortæller i Grundtvigs levnetsløb: en datter af hans ven Gunni
Busck boed efter sin fars død i længere tid i Grundtvigs hus. En dag —
det var i 1869 — spurgte hun den gamle: „Frygter du døden?" — „Frygter
den gjør jeg

just ikke", sa biskopen, „men", føied han til med stort alvor, idet han
saa paa hende — „det er en fiende".

Dette syn paa døden: det dybe alvor, som ikke vilde tillade nogen falsk
overlegenhed overfor menneskeslegtens sidste fiende, hvor sikker han
end var paa Jesu seier, hvor urokkeligt end hans haab var om livets
seier over døden, det præger ogsaa hans sidste salme — den er fra selve
dødsaaret 1872:

Gammel nok jeg nu er blevet

mellem vuggen min og grav,

nu jeg staar ved falderebet

ved det store vide hav,

hvor magneten er Gudsordet,

og Guds Aand, staar selv ved roret.

Stormene er frygtelige, stille staar her mandevid, nærmest er de dødes
rige, nemt det er at stævne did;men, o ve for uglesangen! Bundløs der
er undergangen.

Vel paa jordisk vis at regne langt af led er paradis, er os nært dog
allevegne, hvor hos ordet er Guds pris, saa for sjæleøiestaenen brat
sig aabner himmelhavnen.

Ja, hvor Aanden staar for styret, og Gudsordet er kompas, gjælder som i
eventyret evighedens timeglas: dér sig brat, som sagt, saa gjort,
aabner evighedens port.

Derfor Jesus-Kristus-navnet prises skal evindelig:

Af hans kjærlighed omfavnet hjertet er i himmerig; naar med denne
verden brydes, til Gudsbordet vi indbydes.Note til side 51.

At Brorsons salme

Paaske - m or gen,

Paaslce-morgen,

Tcom vor Borgen,

Halleluja! hjem.

har fremkaldt Grundtvigs, er vel utvilsomt: selve rythmen, den om
folkevisen mindende gjentagelse af enkelte verslinier, ja enkelte
tanker og billeder er de samme. Men Grundtvig har gjort versene kortere
og mere syngelige.

Og salmen er helt igjennem original, præget med hans aands stempel.

Da hans salme er saa vel kjendt, aftrykkes her alene Brorsons :

1.

PaasJce-morgen,

Paaslce-morgen, leom vor Borgen,

Halleluja! hjem.

Endte Striden, endte Striden, gjorde Tiden Evig angenem,

Seer, hvor Dragen,Seer, hvor Dragen ligger slagen,

Øde er hans Fangeslot,

Slot,

:/: Fangeslot.

MørJcheds Porte,

Mørkheds Porte

ere gjorte

Til en evig Spot,

Spot,

:/: evig Spot.

2.

Op med Psalmer, op med Psalmer, hid med Palmer,

Fryd sig Zions Egn.

Spiller, klinger, spiller, klinger, synger, svinger Alle Frydens Tegn!

Oak imøde, den som døde,

Da han Dødens Fyrste bandt,

Saab! al Ære,

raab: al Lammet være,

Som den store Seler vandt, Vandt,

:/: Seier vandt.Liiteratur.

